Kvadriga

Kvadriga er et firspann, det vil si åpen vogn trukket av fire hester.«kvadriga», NAOB I den greske og romerske antikken ble den særlig brukt ved kappkjøring og festopptog. Ordet stammer fra latinske quadrigae, en sammentrekning av quadriiugae, fra quadri-, «fire», og iugum, «åk».«quadri-», «jugular (adj.)», Online Etymology Dictionary På latin brukes ordet quadrigae nesten alltid i flertallI henhold til Aulus Gellius 19.8; Julius Cæsar anså det som feil å bruke ordet i entall. og refererer vanligvis til spannet på fire hester i stedet for vognen de trekker.Lewis & Short: Latin Dictionary, oppslagsord «quadrigae». På gresk var en firehesters vogn kjent som τέθριππον, téthrippon. Liddell, Scott, Jones: Greek Lexicon, oppslagsord «τέθριππος».

Opplegget med fire hester i en kvadriga er forskjellig fra det mer vanlige arrangementet fire-i-hånd med to hester foran pluss to hester bak disse.

Kvadriga ble benyttet og kjørt i antikkens olympiske leker og andre konkurranser. Hestene er kunstnerisk representert i profil som trekker vognen til guder og helter på greske vaser og på skulpturelle relieffer. Under festivalen Halieia på den greske øya Rhodos ofret antikkens beboere en kvadriga-vogn ved å kaste den i havet. Farnell, Lewis (2010): The Cults of the Greek States, bind ΙV, Cambridge University Press, ISBN 978-1-108-01546-2; s. 20, note b. Kvadriga ble også tatt i bruk av romerske hærer som hestestridsvogner.

Kvadrigaer var symboler for triumf, særlig militær suksess. Den guddommelige personifseringen av Seier (Victoria) eller Berømmelse (Feme) er ofte avbildet som en triumferende kvinne som kjører firespann. I klassisk mytologi er kvadriga gudenes vogn; solguden Helios (ofte identifisert med Apollon), lysets gud, ble avbildet når han kjørte sin kvadriga over himmelen, leverte dagslys og spredte natten.Smith, William: A Dictionary of Greek and Roman biography and mythology, oppslagsord «Helios».

 Referanser 

 Eksterne lenker 


 «Quadriga», Coin Traveler

Kategori:Kjøretøyer
Kategori:Antikken
Kategori:Antikkens Olympia